- Dobré ráno, Mia. - Dobré, Rena.
Ale, ale, Amerika,
naši priatelia v UBA majú za sebou dva šialené týždne.
Tisícky hacknutých e-mailov. Každý deň sú Vianoce.
Neviem ako vy, ale ja milujem prehľadávať ubaleaks.com
a nachádzať dennú dávku ich strápnenia.
Toto je denné množstvo našich záväzkov za hack? Vyzerá to ako Vojna a mier.
Strana 85 z nezverejnených e-mailov.
Earl. Rozmaznávaš ma.
Volaj ma Tolstoj. Daj vedieť, čo s tým chceš urobiť.
Nemáš za čo, Cory.
Za čo?
Za zvýšenie hodnoty.
To sa stáva firmám, ktoré že vraj kupujem.
Nie je to len že vraj.
- To mi je novinka. - A mám ďalšie novinky.
Prijímam tvoju pôvodnú ponuku. Cenu, ktorú si navrhol ako prvú.
Poďme na to.
- A čo správna rada? - To nechaj na mňa.
Stlač spúšť.
Tak, máme tu... Prepáčte.
Takéto seflie nie.
Je jedno, na akej zoznamke ste. Či to je Tinder,
420 Singles, alebo pre milovníkov hadov, toto nie.
- Na uhle záleží, dobre? - Áno. No tak.
- Nikoho nepriťahuje druhá brada. - Prečo to robia?
- Nerozumiem prečo... - Netuším.
Chris, ako ťa zbalil tvoj manžel?
Nie cez aplikáciu, ale to je dlhý príbeh.
Prosím, aspoň to hlavné.
Máš čas.
Dobre. Pre teba.
- Áno. - Skrátená verzia.
Bola som na šampionáte a bol tam jeden chlap.
Bol pekný a mal také tie oči. A ja: „Nepozeraj sa tak na mňa,
budem nervózna.“
Zastupoval moju sokyňu, tiež súťažila o sponzorstvo Nike.
Páni.
A chceli zmluvu len s jednou atlétkou.
Takže, bola som v hotelovej izbe a dostala som balík.
Tenisky v Tiffany tyrkysovej v mojej veľkosti.
- Tenisky. - Bože.
A bol tam odkaz s Marcusovým číslom a na ňom: „Máš to.“
Páni.
- Vie ako na mňa. - A...
- Pôsobivé. - Áno. Áno.
Chcel sa spojiť.
A teraz je čas spojiť vás s programom Twist po prestávke.
A koniec.
Reklama.
Skvelá šou.
Spojiť sa?
- Spojiť, spojiť. - Viem, ako si to myslel.
- Presne. Pekný mostík. - Milé.
- Zvládli sme to. - Ideme na Twist.
- Bože. - Páči.
- Ďakujem. - Mala si pravdu.
Tie fotky boli tragické.
Viem.
Nie každý nájde lásku v byte svojej šéfky.
Ten úsmev sa mi páči.
Získali sme ďalších 30-tisíc divákov YDA.
Nehovor. Kto by povedal, že ten hack zvýši sledovanosť?
Hej, Layla. Ukáž tie čísla na najbližšom stretnutí.
Zlepšenie nálady sa nám zíde.
- Layla, počuješ ma? - Sleduj Eagle News.
...chyby top moderátorov v UBA, ale skutočná dráma
- je v tom, čo hovoria. - Hlasnejšie.
Boj o rasovú rovnosť v UBA urobil opäť krok späť.
Práve sme dostali kópie e-mailov a našli chuťovku.
Cybil Reynoldsová, legenda odvetvia a predsedníčka správnej rady UBA,
označila moderátorku The Morning Show, Christinu Hunterovú,
za Tetu Jemimu v e-maile ohľadom jej prijatia.
Áno, Teta Jemima.
Kyle, vytoč právnikov.
A zavolaj Leonardovi a dohodni večeru.
A nech sem príde Chris.
CHRIS NIE JE DOBRÁ. VRÁŤTE BRADLEY.
PRIJALI JU, LEBO JE ČIERNA.
ASI TO ZVEREJNILA ONA
TERAZ JU NEMÔŽU VYHODIŤ
KANCELÁRIA CORYHO ELLISONA
Haló?
Mám ten e-mail.
Cybil rade hovorila o finančných výsledkoch v roku 2020
a je nahnevaná, že UBA toľko minula na dvojročnú zmluvu s Chris.
Niekto podotkol, že Chris bude stále zarábať menej ako Bradley,
keď ju prijali. „Máme ju so zľavou.
Veď Chris je dosť obľúbená, aby bola na škatuli od cereálií.“
- Čo je na tom zlé? - Tá Cybilina odpoveď:
- „Teta Jemima bola tiež na cereáliách... - Och.
...a nikto si ju už nekupuje.“
- Mia... - Nekupuje ju? Čo to so Cybil je?
- Chris už odišla? - Cory si ju zavolal k sebe.
Môžete ďalej.
Chris. Ahoj.
Na tomto poschodí som ešte nebola. Veľmi pekné.
Áno. Však? Aj dekorácie. Topka.
- Chceš obraz? - Čo?
Och, bože. Hlúpy vtip.
- Prepáč. Ako sa máš? - Stále sa spamätávam.
Áno. Viem, že Cybil nepoznáš,
ale je už dlho pevnou súčasťou UBA.
Ale ako všetko, aj to treba niekedy vymeniť.
Chápem.
Nechceš žalobu.
Nechceme, aby došlo až k tomu.
Môj tím už pracuje na tom, ako to napraviť.
Vyrovnanie platu s Bradley.
Bonus ako uznanie za tvoju skvelú prácu.
Ale rád by som to nevynášal z domu.
Správy by sme mali vysielať, nie ich tvoriť. Však?
Ešte sa ti dnes ozveme.
Ďakujem, že si sa zastavila. Chcel som ti povedať, aká si tu cenená.
Asi zisťujem ako veľmi.
Skrývaš sa.
Ďakujem, že si prišla.
Áno. Ale musí to byť rýchle.
Mám novú prácu na plný úväzok.
Ďakujem, že si plníš svoje záväzky.
Iste.
Chcela by som vedieť, ako ľudia v budove reagujú.
Myslíš, čo robí Cory?
Ak mám hádať, povedala by som,
že právnici práve píšu vyjadrenie.
Áno, myslela som si. Ale nepočula si niečo iné?
Nie som špiónka, Cybil.
Nepotrebujem špióna, Alex. Ale zástancu.
Neviem, čo ti povedať. Je to tam čierne na bielom.
Áno, viem, ako to vyzerá.
Zavolala som ťa, aby sme spolu vymysleli, ako z toho von.
Prepáč. Spolu?
Čo keby si ma pozvala do Alex bez filtra?
A prečo?
Rada by som sa obhájila.
Nemyslím, že ísť do telky je teraz to najlepšie.
Potrebujem mediálny tréning po 45 rokoch
v televízii, ktorú založil môj dedko?
To som nepovedala. Len hovorím, že je to náročnejšie
ako hovoriť o trhovej cene UBA.
Bola som z Chris nadšená.
Áno, nemala skúsenosti, ale bolo to správne rozhodnutie.
Toto je smiešne.
Je to úplné nedorozumenie.
Či už ide o nedorozumenie alebo nie,
nechcem s tým mať nič spoločné. Nechcem.
Ty? Zrovna ty.
Čo to má znamenať?
Vieš, všetci sa ťa chceli zbaviť.
Cory, Fred. Všetci.
Stála som pri tebe, lebo viem, aké to je,
keď chlapi rozhodujú, kedy žene vyprší dátum spotreby.
Stále som pri tebe a teraz musíš ty pri mne.
Ak pre toto padnem,
myslíš, že toho, čo ma nahradí, budeš trápiť ty
alebo čo ty chceš?
Priznaj si to. Bude to Cory alebo nejaký jeho poskok.
A ako ti Cory doteraz pomohol?
Áno. Viem. Cybil.
Fakt som tvoju podporu za tie roky cítila.
Zvláštne, že všetko je zrazu o sesterstve
a solidarite, lebo ty niečo potrebuješ.
Alex, takto to vo svete chodí.
Vieš to.
O nič mi nejde.
Len chcem všetko uviesť na pravú mieru.
Tomuto miestu som obetovala život.
Mňa nezrušia pre toto.
Stáva sa to aj najlepším z nás.
Takto dýchaš, len keď si nervózna.
Zlato, prejde to, sľubujem.
Ale musíš sa vyspať.
Ani nevieš ako a bude 3:30.
Je to Cybilina rodinná firma.
Rozumiem, prečo nás chce využiť.
No tak. UBA je už desaťročia akciovou spoločnosťou.
Nepatríme jej.
Okrem toho, všetko v telke sa skôr či neskôr zruší.
Prečo by mala byť Cybil výnimka.
Nebude ticho.
Tak nech rozpráva. Ale to neznamená, že musíme
dať do Alex bez filtra členku konfederácie.
Cory, ver mi, ani ja z toho nie som nadšená,
ale pre ten jej strašný výrok budeme vyzerať ešte horšie.
Cybil má zmluvu o mlčanlivosti. Takže inde svoju verziu nemôže povedať
a treba sa k tomu vyjadriť a my sme jediní, čo môžu.
- Bodka. - Dobre. Ako je Chris?
V šou vyzerala v poriadku, ale určite nie je.
Z môjho pohľadu to dala ako profíčka.
Áno. Bola skvelá. Prišla a urobila si svoju prácu.
Nechcela sa o tom rozprávať, čomu úplne rozumiem,
lebo je to náš bordel.
- Nie jej. - Už sme to upratali.
Vydali sme vyhlásenie. Nechápem, prečo sa v tom chcete hrabať.
Neospravedlňujem Cybil, ale rozumiem jej.
Asi chce možnosť obrániť svoju reputáciu.
A čo reputácia UBA? Nech ide do Eagle News.
Kašlem na jej zmluvu. Dovolím jej to.
Toto nie sú klebety. Je to v správach a všetci o tom hovoria.
Nemôžeme to odignorovať.
A Cory, veď o toto ti ide.
Sledovanosť a celý ten cirkus.
Nechcem, aby ma ovplyvňoval niekto, o kom viem,
že o týždeň bude hrať karty na Floride.
Je to chodiaca mŕtvola. Nerozpráva sa s ňou ani rada.
Prepáč, ale je tu jeden dobrý dôvod.
Rozhovor v Alex bez filtra ukáže, že to berieme vážne.
A vzhľadom na to, ako UBA ututlávala Mitchovo správanie,
nehovoriac o rasovom podtóne toho správania,
bude najlepšie, aby sme to riešili.
Dobre, ale chcem to vidieť dopredu.
A ak pôjde o honenie ega, neodvysielame to.
Honenie ega? S dovolením... Čo?
Nemáte aj vy pocit, že sa ponáhľa zakopať telo?
LAYLA BELLOVÁ ZÁKLADNÝ PLAT: 48 925
JULIA JOHNSONOVÁ 45 960
Čo do riti?
Rena, poď sem.
- Čo to je? - V hacku unikli platy.
RENA ROBINSONOVÁ 42 850
Nie len Chris je platená pod cenu, ale my všetci. Teda, asi nie všetci.
Takže v tom je vzorec.
Počkať. To vážne?
Pozerám si dáta z hacknutia. Nie je to pekné.
- Bože. - Šialené.
Vždy na nás mali rasistické poznámky, ale zrazu to ľudí trápi, keď ide o Chris?
Kravina.
Prečo tu vôbec pracovať?
Layla, môžeme si prejsť scenár na zajtra?
Idem...
Scenár na zajtra.
Zabudni na scenár.
Čo sa deje, Layla? Pomôž mi.
Najskôr tie hrozné hodnotenia výkonu a teraz toto?
Musel uniknúť e-mail slávnej osoby,
bohatej a slávnej osoby,
aby sa tu niekto začal zaoberať nerovnosťou.
- A sme naštvaní. - Ako naštvaní?
Zajtra možno nebudeš mať tím.
Dobre. Ďakujem za úprimnosť.
Vážim si to.
Ahoj, Stella, potrebujeme stretnutie celého tímu.
Dobre, ďakujem, že ste prišli.
Vieme, že e-mail Cybil Reynoldsovej a platové nerovnosti
vás nahnevali a to oprávnene.
Je to náročné obdobie.
Chceli sme sa stretnúť a porozprávať sa o tom.
O tom, ako môže The Morning Show veci napraviť. Kto chce začať?
Pozerajú sa na mňa, však?
Nie že by sa na teba nepozerali.
Áno. Všetci sa môžu vyjadriť. Povedať, ako sa cítite.
- Môžete povedať čokoľvek... - Presne.
...bez následkov.
- Nebudete potrestaní. - Áno, toto je bezpečné miesto.
Dobre, kašľať.
Nemôžete nás vyhodiť, ak prehovoríme.
Ale viete, čo môžete?
Nedávať nám zadania, nedávať nám povýšenia,
znepríjemniť nám to tu tak, že odídeme sami. A budete čistí.
Dobre, Layla, to nedopustím.
Ale kde je Cory? Kde je Cybil?
Nie sú tu, lebo tu nemusia byť.
Spoliehajú sa na to, že budeme ticho,
alebo ostaneme na svojom mieste.
Všetci zamestnanci, ktorí sú čierni a vyjadria sa,
buď stíchnu alebo odídu.
Julia, pamätať na svoje miesto?
Naozaj? Odvádzaš skvelú prácu.
Prečo by si nahrávala tým,
ktorí chcú, aby si sa brala za obeť?
Nevidíš, aké to je oslabudzujúce.
To som podľa mňa nerobila.
Dobre. Rasa je...
Je to len fikcia.
Ale používa sa ako zbraň. Vieme to.
Vieme? Vedia to všetci? Nemyslím...
Bavíme sa o nesprávnej veci.
- My... - Môžem hovoriť?
- Teda... Môžem? - Môžeš. Áno.
My si tu len odškrtávame políčka.
A dávame si body na rozmanitosť
na nejakej tabuľke, a načo? Aby sme sa cítili lepšie?
To, proti čomu bojujeme,
posudzovanie na základe farby kože...
veď už to je úplne na hlavu v mnohých smeroch.
A sme nútení vybrať si jednu rasovú identitu, hoci sme miešanci.
Pozrite na mňa. Vyzerám ako sefardský Žid, ako Peržan,
ako Armén.
Ale obaja rodičia sú z Kuby,
a vy mi hovoríte, že som len hnedý?
- Yanko, si Kubánec tretej generácie. - Ale o to nejde.
Nie. Smejte sa.
Áno. Je to smiešne. Dám vám lepší prípad.
- Alex. - Čo?
Povedzme, že napľuješ do skúmavky,
a zistíš, že tvoj pradedko bol černoch.
Dobre, bola by si zrazu černoška?
Má pravdu.
Ó, bože.
Ak by sa pozreli na tvoju DNA,
a zistili by, že tvoj pradedko bol černoch,
tak Alex Levyová by bola zrazu černoška?
Yanko, robíš z toho frašku.
Len poukazujem na absurditu. Nevidíš to?
- No tak. Vieš, že to nepomáha. - Čo? Nie.
- Vôbec. - Slniečkarstvo.
To vôbec nepomáha.
Prevezmeš to, prosím? Hneď som späť.
- Bojím sa... - Hovor.
Asi sme trochu odbočili.
Všetci to myslíme dobre...
Chris, počkaj.
Aký to malo význam?
Myslela som, že pomôže, ak sa vyrozprávame.
Než dáte Cybil do Alex bez filtra?
Aby ukázala, ako sa kamaráti s hnedými?
To je mimo mojej platovej triedy.
Vyzerá to tak, že obe potrebujeme vyšší plat.
Áno.
Nech ťa Cybil ani táto korporátna mašinéria neprinúti
spochybniť svoju hodnotu.
Nepochybovala som o nej. Ale ostatní áno.
Ja nie.
Tak prečo si mi nenašla nového producenta?
Bolo ťažké pritiahnuť skúsených.
Netuším prečo.
- Ako dopadlo stretnutie? - Ukončila som ho. Nikam to neviedlo.
Ako je Chris?
Ako by ti bolo na jej mieste?
Áno, kým to prejde, zažijeme veľa hrozných dní.
Ale prejde to? Len tak?
Zalamujeme rukami pre jeden e-mail.
To je ako dať náplasť na rakovinu.
A Stella, bolo našou úlohou vedieť,
že Chris a kopec iných bolo podhodnotených v mene šetrenia.
A ja sa musím pozerať na Juliu a Laylu a všetkých,
ktorí sú prepracovaní, nedocenení a nezaplatení. Pri mne.
Ale nie, nepozeraj sa tam.
Buď efektívna. Urob viac za menej. Vynájdi sa.
Vyhraj vojnu sledovanosti.
Spi v kancelárii, ak treba.
Lebo to treba, keď chceme svietiť a kúriť počas pandémie.
A doslova svietiť počas hacknutia.
Nie je to na hlavu, Stella,
že mám riešiť ich problémy, hoci sama som zubom v stroji?
UBA je len plantáž so zdravotným poistením.
- Áno, máš pravdu. - Viem, že mám.
Ale čo hovorí o mne, že som stále tu?
Ideme preč. Ideme sa dnes opiť.
- Stella, nemám čas. - Nechci, aby som využila hierarchiu.
Je to rozkaz.
Ideme odtiaľto preč
a pijeme, kým nebudeme vedieť chodiť.
A dám to celé do nákladov a pozveme Chris.
- Aká to je farba? - Červená.
Červená. Výborne, Naima.
Tu máš. Hej! Aká farba je toto?
- Oranžová. - Oranžová! Skvelé!
Vieš, čo ide teraz, hm?
Ide ti to, čo?
Páni. Pozri na toto. Zelená.
Čo to je? Daj na to. Daj na to.
Si smiešna. Vstaň z tej podlahy.
„Aký si mala týždeň, zlato?“
Musela som si o sebe prečítať rasistický e-mail,
ktorý poslal niekto, koho som stretla raz v živote.
Potom ma riaditeľ chcel podplatiť,
- aby som mlčala. - Prestaň.
A novinár sa ma spýtal, čo s tým urobím.
A potom mi moja čierna šéfka povedala, že mám byť pokojná a pokračovať.
Chceš to vzdať?
Vieš, že sa ja nevzdávam.
Veď si tam bola dosť dlho.
Nemala si byť v The Morning Show navždy.
Poď sem, poď sem.
Boli sme v pohode.
Mali sme dosť peňazí zo sponzorstiev.
- A ty si ma na to nahovoril. - Ja som ťa nenahovoril.
Povedala som, že ponúkajú málo,
- a ty že to nemám riskovať. - Nie, nie.
Nebudeš ma obviňovať,
lebo nejakým belochom šiblo.
Mali sme ich žalovať.
- A môžeme. - Nie.
Ak podám žalobu raz, bude sa to so mnou niesť.
Vieš?
Prepáč.
- Ak to je novinár... - Vyriešim to.
Je to Alex.
Áno, dobre. Hneď som späť.
Nech to netrvá dlho.
Postarám sa o to.
- Alex. - Ahoj.
Prepáč, že idem neohlásene.
Chcela som sa ohlásiť,
ale nezdvíhala si telefón a neodpovedala.
- To nič. Poď ďalej. - Skvelé.
Ahoj, Marcus.
Ahoj, Alex. Rád ťa vidím.
Teľacie na víne, úžasné.
Je mi ľúto malých teliatok,
že prikrátke životy strávili v klietke a netušili, čo ich čaká.
Trhá mi to srdce, naozaj.
Ale toto teľacie na víne naozaj pokúša hranice môjho súcitu.
Poďme k veci, Cory. Prečo som tak ďaleko od centra?
Leonard, vieš, za Upper East Side leží svet.
Áno, a preto žijem na Upper East Side.
Potrebovali sme súkromie,
preč od zvedavcov a sliedivých novinárov.
Tak, čo si rada myslí o Paulovej ponuke?
Po tom, čo unikol Cybilin e-mail?
Sme úplne nadšení.
Rasové škandály sú pre biznis skvelé.
Rozumiem.
Preskočme zdvorilosti.
Bol som proti tvojmu vymenovaniu za riaditeľa.
Odvtedy si mal pár úspechov.
Ale tebe sa darí v chaose, ale mne nie a UBA tiež nie.
Napriek tomu by som podporil aj Mussoliniho,
ak by mi to prinieslo dohodu s Paulom Marksom.
Nepovažoval som ťa za fašistu, Leonard.
Ale zatiaľ nemáš hlasy.
Nemôžem ťa verejne podporiť.
Myslíš, že Cybil je pre radu to najlepšie?
Tvoja neodpoveď je odpoveď, ktorú potrebujem.
A ak bude Cybil preč, niekto musí prebrať jej miesto.
Príroda nenávidí prázdno.
Bol som v mnohých radách, Cory.
A ak je migréna, ktorú z teba mám zlomok problémov, čo si spôsobil Cybil,
tak potom nemám záujem.
Vieš, že môj otec bol smetiar?
Prosím? Smetiar?
Alebo ako ich voláte. Sanitárny pracovník. Zbieral odpadky.
Sledoval som ho, ako celý svoj dospelý život strávil po pás
v zhnitých zvyškoch životov iných ľudí.
A robil to bez sťažovania sa, aby som ja nemusel byť smetiar.
Nikdy som nebol smetiarom. A nezačnem teraz.
Takže, Cory, buď si upraceš svoj vlastný bordel,
alebo vypadneš z cesty.
- Ďalšie kolo? Áno! - Jasné.
Vybuchne ti hruď.
Čo?
Niekto ti volá na tvoju podprsenku.
- Určite Chris. - Povedz jej, nech sem doklusá.
Bradley.
Chce utíšiť svoju vinu belošky?
Myslí to dobre, ale po Yankovej lekcii z genealógie
nezvládnem ďalší špeciál s moderátorom.
Prepáč, Bradley Jacksonová.
Yanko.
Pamätáš, keď vrazil tomu chlapovi?
Pamätám.
Viem, že to nemôžem kvôli toxickej maskulinite povedať,
ale bolo to sexy.
Áno, celkom bolo.
Yanko vie byť problematický,
- a tiež sexy. - A tiež sexy.
- Povedali sme to nahlas? - Nie.
Počúva ma môj mobil?
Objednám ďalšie drinky.
Ahoj, môžem... Ďakujem.
Hej.
Počkať, nie je to Kyle?
Bože. Je.
Idem za ním zistiť, čo má Cory v pláne.
- Nie! Ne... - Áno.
- Kyle? Bože. - Stella?
- No tak. Objatie. - Ahoj.
- Ako sa máš?
- Šialené. - Hej.
Cory má stretnutie s radou.
Reforma UBA mu je úplne ukradnutá.
Vedie vojnu proti Cybil a my... My sme len pešiaci.
- Čo? - Ja som pešiak. Ty ťaháš figúrkami.
Čo? Čo to má znamenať?
Cybil je tvoja kamoška.
Alebo, neviem...
Čože?
Myslíš, že ju chránim? Že na tom mám spoluvinu?
Stella, som zmätená, prečo jej držíš stranu?
Akoby si sa nalepila vždy na moc, nech je kdekoľvek.
To nie je môj štýl.
Cybil má svoje chyby,
ale aspoň nás nechce predať Paulovi Marksovi ako Cory.
Paul je možno ďalší šéf, ale aspoň vie zaplatiť.
Neštve ťa, že všetci vo vedení plačú, akí sú chudobní?
Čo?
Čo mi tajíš?
Paul a ja sme spolu pracovali.
Máme spoločnú minulosť a nie peknú.
- Niečo ti urobil? - Nie, nie... Nič také.
Je príliš bystrý.
Ak viem o Paulovi jednu vec...
je bezcitný.
- Povedala si to Corymu? - Je mu to jedno.
A komu môžeš v tej budove veriť?
UBA dokáže dôveru predať,
len keď ju napíše kapitálkami pod tvár Alex Levyovej na billboarde.
Prišla si.
Asi som zmeškala zábavnú noc.
- Ahoj. - Chris, ako ti je?
Vyzerám, akoby som bola v programe na ochranu svedkov...
Nechceš ísť niekde do ticha?
- Je tu... - Mám po krk ticha.
Chcem urobiť so Cybil rozhovor v Morning Show.
- Naozaj? - Prebrali sme to s Alex,
mala by som to byť ja.
Dobre.
- Ale len ak si si istá. - Áno.
Nemusíš nič dokazovať.
Viem.
Verte mi, rozprávať sa so Cybil je posledné, čo chcem, ale urobím to.
Predstavte si tú sledovanosť.
Sledovanosť, áno.
Určite nie. Nebude to robiť.
Alex bez filtra je jedna vec, ale nikto si nezapne
Morning Show verziu Obamovho „Pivného summitu“.
Ak to nevyšlo jemu, tak nám určite nie.
Milujem risk, ale toto nie.
Aj ja mám rada risk. Hlavne vtedy,
keď riaditeľ televízie nechá uniknúť e-mail,
aby vyhodil člena zo správnej rady
a neštíti sa využiť 400 rokov rasizmu, aby uzavrel obchod s miliardárom.
To je vážne obvinenie, Stella.
Než povieš, že sa mýlim, vedz,
že keď klameš, v ľavom oku máš tik.
Dovolil si, aby ťa to dostalo.
Nie, nie. To nemôžem. Nemôžem ísť do The Morning Show.
Cybil, musíš.
Chce to Chris a zaslúži si vyjadriť sa.
Je čas, aby si sa prestala správať ako nejaká krehká beloška.
Som krehká?
Prežila by si 70. roky?
Vieme, že vzbudzuješ rešpekt.
Stále si to dookola prehrávam v mysli.
Neverím, že som to napísala.
Nikdy by som v práci nepodkopala inú ženu.
- Prečo by som to urobila? - Neviem.
A myslím, že na to budeš musieť odpovedať v Morning Show.
Prečo? Už sa rozhodli, kto som.
A sleduj to, keď odídem,
budú sa tváriť, že to vyriešilo problém.
Ale aj tak prejdú na druhú stranu ulice, aby sa vyhli človeku inej farby.
To by som nepovedala vo vysielaní.
Och, bože.
Bol to vtip.
Nevkusný vtip.
A ten vtip bude teraz môj odkaz?
Odkaz mojej rodiny?
Osemdesiat rokov toho, čo sme vybudovali, vymaže
jeden neuvážený e-mail?
Cybil, nejde len o jeden e-mail.
Zaplatila si černoške za tú istú prácu menej než beloške.
A rozumiem, že si nemyslíš, že to je odraz tvojej osoby,
ale toto je tvoja šanca priznať to a vysvetliť to.
Neskôr uvidíte reportáž o Marge a Kathy,
identických dvojčatách, ktoré sa náhodne stretli
na súťaži v jedení koláča.
Vieš si to predstaviť? Ješ kúsok jahodového koláča a zrazu bam,
- tvoje dvojča. - Viem.
Také sú súťaže v jedení, plné prekvapení.
Ďalej uvidíte,
rozhovor o rase v korporátnej Amerike,
medzi členkou rady UBA, Cybil Reynoldsovou
a našou Chris Hunterovou. Vrátime sa po prestávke.
A koniec.
- Bože. To bolo premostenie. - Bože.
- Do riti. - Ježiš.
Chris má fakt gule, že do toho ide.
Áno, má. To hej.
Dobre. Ostávajú tri minúty.
Ostaň v téme. Nezabudni dýchať.
Pamätaj, je to štvorminútový segment
možno trochu dlhší.
Dobrá správa je, že v priamom prenose musia
- dať reklamu. - Účty treba platiť.
Bude to v pohode.
Ešte posledné úpravy pred odchodom.
Tie svetlá sú kruté.
Len rýchle kontúrovanie na lícnej kosti.
- Ďakujem. - Trochu farby. Aby ste neboli bledá.
Odpovede sú na tebe.
Nie na nej.
Jeden...
dva...
tri.
Hej. Zlato.
Toto nie sú preteky.
Budeš skvelá.
Narodila si sa skvelou.
Čo ak sa strápnim?
Čo ak jediné, čo ľudia budú vidieť,
je nahnevaná černoška, ktorá útočí na bezbrannú staršiu paniu...
- To sa nestane. - ...a...
V uchu budeš mať Miu a mňa neďaleko.
Poďme, dievča.
- Podržíš mi to? - Áno.
- Poďte so mnou. - Ďakujem.
- Pozor. - Ďakujem.
Panebože.
Uistime sa, že nemám posun zvuku.
Rozumiem. Žiadny posun.
Audio pripravené. Žiadny posun.
Dobre. Sústreďme sa.
Jim, buď bližšie.
Zvládneš to, Chris.
O päť, štyri, tri...
Vitajte späť.
Pred pár dňami vyšiel na povrch rasovo necitlivý e-mail
od predsedníčky rady, Cybil Reynoldsovej.
E-mail obsahoval komentár o mne. Verejne som naň doposiaľ nereagovala.
A keď tak teraz urobím, je tu so mnou aj žena, ktorá ho napísala.
Predsedníčka rady, Cybil Reynoldsová, ďakujem, že ste tu.
Ďakujem za pozvanie.
Viem, že nastal rozruch, a to oprávnene,
ohľadom vyjadrenia, ktoré UBA pred pár dňami vydala.
Bolo prinajmenšom nevhodné.
Chybu som urobila ja, a len ja, a prišla som sa osobne ospravedlniť.
Chris, je mi... je mi nesmierne ľúto, čo som povedala.
Ani zápal debaty o spornom rozhodnutí
neospravedlní, čo som povedala.
Že ste ma nazvali Teta Jemima?
Vlastne som vás nenazvala Teta...
Chcem niečo ujasniť.
Viete, že Teta Jemima bola na obale zmesi na lievance, nie na obale cereálií?
Už to asi viem.
Toto však nie je len o nevhodnom komentári.
Irónia vášho žartu je v tom, že spoločnosť Pearl Milling Company
využila obrázok a podobizeň černošky, aby predala značku,
a určite bez účasti na zisku.
Moja otázka znie, akú značku podľa vás pomáham UBA predať?
Pozrite, na slovách záleží. Ale na činoch viac.
A UBA nie je dosť aktívna v otázkach rovnosti a inklúzie.
Viete, rada nemá na starosti každodenné operácie.
To prenechávame vedeniu nášho riaditeľa.
Ale keď toto vedenie pochybí, mojou úlohou je zasiahnuť.
Ani sa neopováž.
- Útočí na Coryho? - Zaslúži si to.
Neviem, či ste odpovedali.
Ale povedzte o tom zasiahnutí.
Ako by to vyzeralo?
Myslíte, že je možné opäť získať dôveru zamestnancov UBA?
Viete čo? Myslím, že áno.
Myslím, že to je možné.
A začne sa to dialógom medzi zamestnancami UBA a radou.
Odteraz budete mať všetci hlas na každom zasadnutí rady.
Prišiel čas na transparentnosť.
To rada počujem, naozaj.
V záujme transparentnosti,
najali ste ma na stálu pozíciu moderátorky, lebo som černoška?
Samozrejme, že nie.
Chápete, prečo som zmätená?
Lebo ste použili netaktný rasistický komentár
v sťažnosti na moje prijatie.
Nemysleli ste si, že som dosť kvalifikovaná?
Nuž, v tom čase,
som si nemyslela, že ste kvalifikovaná.
Poviem to inak. Neboli ste overená.
To nie je úplne pravda.
Vedeli ste, že som prešla viac skúškami
ako akýkoľvek iný moderátor tejto relácie?
Že som prešla ôsmimi schvaľovacími pohovormi
a tiež strategickou poradou o mojich vlasoch?
To som nevedela.
A stále som si našla čas, a trávila víkendy s bývalými moderátormi,
aby som sa zlepšila v moderovaní.
To je pôsobivé. Veľmi obdivuhodné.
Aj tak nerozumiem, prečo ste použili
taký rasovo-zafarbený obraz.
Tak ma vidíte?
Tak vidíte nás?
Chceli by ste, aby bola vaša kariéra zredukovaná na jednu nepremyslenú,
hlúpu vec, ktorú ste povedali v e-maili?
Nikdy ste nepovedali nič, čo by ste neskôr ľutovali,
keď ste sa len normálne rozprávali?
Ste vo vedúcej pozícii.
A počas vášho pôsobenia
ste dovolili, aby zamestnanci inej farby pleti boli systematicky podhodnotení.
To je niečo normálne?
Nech sa kamera priblíži na Cybil,
- až kým jej neuvidím póry. - Má ísť reklama.
- Mám prerušiť... - Nie. Nie.
Kamera dva. Priblíž. Bližšie.
Nie.
Bola som nedbanlivá a nedá sa to ospravedlniť.
Ale musíte pochopiť.
Nedávame túto možnosť len tak hocikomu.
Každý, kto v tom kresle sedí, musí byť vďačný...
Ja mám...
To je ono.
Mám byť vďačná?
Že vaša práca sa nezískava ľahko.
Chcem povedať, že UBA ako inštitúcia,
by mala... mali by sme...
sa vzdialiť od tohto prostredia, kde sú rasové rozdiely zneužívané.
Ale to sa deje v každom prostredí, nie?
Do riti.
Ale áno, vzdialime sa od inštitucionalizovaný rasizmu
hneď po prestávke.
Neodchádzajte.
A koniec. Páni.
To je...
Áno. Samozrejme.
- Pripravená? - Ďakujem.
Panebože.
Poďme.
To bola úplná pohroma.
Mia, volá Cory.
- Čo? Vážne? - Vezmem to. To nič.
Čo potrebuješ, Cory?
Chcem ti pogratulovať k tomu skvelému segmentu.
A mimochodom, budeme niesť následky oddialenia reklamy.
Inzerentom to vynahradím pred sezónou.
Áno, nepochybujem.
Daj vedieť, keď budú čísla sledovanosti.
Layla, nejdeš zagratulovať Chris k jej skvelému segmentu?
Ja? Prečo?
To producenti moderátorov robia. Tak bež.
To nemyslíš vážne.
Už bolo načase.
Choď.
- Máš to. Gratulujem. - Gratulujem.
Priatelia,
existujú katastrofy a potom existuje to, čo sa dnes odohralo v The Morning Show.
Cybil Reynoldsová do toho nakráčala, dokonca zatancovala foxtrot.
Týmto vyhlasujem hlasovanie o nedôvere.
Tí, ktorí súhlasia, nech zdvihnú ruku.
Kyle, zožeň mi Paula Marksa. Hneď.
Je mi jedno, či je v rakete,
a je mi jedno, či na tej rakete pristál na Jupiteri.
Zoženieš mi let na Jupiter.
Zoženieš mi UberKométu, nech to je čokoľvek.
Mafia asistentov hovorí, že je v SoHo.
Tak to je bližšie.
Áno, zavolám šoféra.
Ďakujem, že ste prišli.
Užite si večer.
- Cory. - Amanda.
Máš veselý krok.
Plný energie po celodennom spánku v rakve?
Ty a tvoj oblek nikdy nesklamú.
Toto podujatie je súkromné.
Hoci ma zaujal tvoj nový kostým vyhadzovača, Paul ma očakáva.
Ak by ťa očakával, vedela by som o tom.
Viem, že ti platia, aby si bola Paulov buldoček, ale nezahrávaj sa so mnou.
Ja nie som fidget spinner.
- Cory. - Rád ťa vidím, Paul.
- Máme mať stretnutie? - Nie.
Cybil je von. Máme hlasy. Cesta je čistá.
- Ja to vybavím. - Rozumiem.
Ďakujem, že si sa zastavil.
Ale musí byť tento obchod taký náročný?
Hovoríš, že si tam, kde si, vďaka ľahkým obchodom?
Chcel som kúpiť mediálnu spoločnosť s históriou.
To znamená istota značky. Tú však UBA už nemá. Je v sračkách.
UBA je opäť číslo jeden, Paul.
Áno, na každú autonehodu sa pozerá veľa ľudí.
Ale vieš, čo sú autonehody? Fiasko.
Sú to chyby. Sú to katastrofy.
Viem, že sa na prešľapy pozeráš ako na príležitosti,
ale mám nápad.
Skús najskôr tie chyby nerobiť.
Kam inam pôjdeš?
NBN? S nimi máš stretnutie?
Mám možnosti. UBA už nie je jednou z nich.
Ďakujem, že si sa zastavil.
Preklad titulkov: Zuzana Šplhová